钦定古今图书集成/理学汇编/文学典/第085卷 > 萧永祺
## 钦定古今图书集成/理学汇编/文学典/第085卷 > 萧永祺

按《金史文艺传》：“永祺，字景纯，本名蒲烈。少好学，通契
丹大小字。广宁尹耶律固奉诏译书，辟置门下，因尽
传其业。固卒，永祺率门弟子服齐衰丧。固作《辽史》未
成，永祺继之，作《纪》三十卷、《志》五卷、《传》四十卷，上之，加
宣武将军，除太常丞。海陵为中京留守，永祺特见亲
礼。天德初，擢左谏议大夫，迁翰林侍讲学士，同修国”
史，再迁翰林学士。明年，迁承旨。尚书左丞耶律安礼
出守南京，海陵欲以永祺代之，召见于内阁，谕以旨
意。永祺辞曰：“臣材识卑下，不足以辱执政。”海陵曰：“今
天下无事，朕方以文治，卿为是优矣。”永祺固辞，既出，
或问曰：“公遇知人主，进取爵位，以道佐时，何多让也？”
永祺曰：“执政系天下休戚，纵欲贪冒”荣宠。如苍生何
海陵尝选廷臣十人备谘访，独永祺议论宽厚。时称
长者。卒年五十七。